બીજી તરફ મહારાષ્ટ્રમાં ભાજપના નેતૃત્વમાં બનવા જઇ રહેલી સરકારમાં સામેલ થવા માટે શિવસેના દ્વારા ખુલીને ઇચ્છા પ્રગટ કર્યા બાદ ભાજપના નવા ચૂંટાયેલા ધારાસભ્ય આજે મુંબઇમાં પોતાના નેતાની પસંદગી કરવા માટે બેઠક કરશે. એવા સંકેત છે કે શિવસેના આ સરકારમાં પછી સામેલ થઇ શકે છે. ભાજપના સૂત્રોના જણાવ્યા અનુસાર નવી સરકાર 31 ઓક્ટોબરના શપથ લેશે જેમાં વડાપ્રધાન નરેન્દ્ર મોદી, તેમના કેબિનેટ સહયોગી અને ભાજપ શાસિત રાજ્યોના મુખ્યમંત્રીઓ સહિત ઘણા ટોચના નેતા હાજર રહેશે.